CELEX: 32021D0596
Language: hu
Date: 2021-04-08 00:00:00
Title: A Bizottság (EU) 2021/596 végrehajtási határozata (2021. április 8.) a 2003/467/EK határozat II. mellékletének Horvátország szarvasmarha-állományai hivatalosan brucellózismentes státusza tekintetében történő módosításáról (az értesítés a C(2021) 2260. számú dokumentummal történt) (EGT-vonatkozású szöveg)

2021.4.14.   
               
               
                  HU
               
               
                  Az Európai Unió Hivatalos Lapja
               
               
                  L 128/1
               
            
         A BIZOTTSÁG (EU) 2021/596 VÉGREHAJTÁSI HATÁROZATA
         (2021. április 8.)
         a 2003/467/EK határozat II. mellékletének Horvátország szarvasmarha-állományai hivatalosan brucellózismentes státusza tekintetében történő módosításáról
         
            
               (az értesítés a C(2021) 2260. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete II.7. pontjára,
         mivel:
         
                     (1)
                  
                  
                     A 64/432/EGK irányelv szabályozza a szarvasmarhafélék Unión belüli kereskedelmét. Meghatározza azokat a feltételeket, amelyek teljesülése esetén a tagállamokat vagy régióikat szarvasmarha-állományaik tekintetében hivatalosan brucellózistól mentesnek lehet nyilvánítani.
                  
               
                     (2)
                  
                  
                     A 2003/467/EK bizottsági határozat (2) 2. cikkének (1) bekezdése úgy rendelkezik, hogy a II. mellékletének 1. fejezetében felsorolt tagállamokat szarvasmarha-állományaik tekintetében hivatalosan brucellózistól mentesnek kell tekinteni.
                  
               
                     (3)
                  
                  
                     Horvátország dokumentációt nyújtott be a Bizottságnak, amely igazolja, hogy az adott tagállam teljes területe esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózismentesnek nyilvánítás kapcsán megkövetel.
                  
               
                     (4)
                  
                  
                     A szóban forgó igazoló dokumentumok értékelése alapján indokolt Horvátországot a szarvasmarha-állományok tekintetében hivatalosan brucellózismentesnek elismerni, és megfelelően felvenni a 2003/467/EK határozat II. mellékletének 1. fejezetében szereplő jegyzékbe.
                  
               
                     (5)
                  
                  
                     A 2003/467/EK határozat II. mellékletét ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2003/467/EK határozat II. melléklete e határozat melléklete szerint módosul.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. április 8-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL 121., 1964.7.29., 1977/64. o.
         
         
            (2)  A Bizottság 2003/467/EK határozata (2003. június 23.) egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusza megállapításáról (HL L 156., 2003.6.25., 74. o.).
      
      
         
            MELLÉKLET
            A 2003/467/EK határozat II. mellékletének 1. fejezete a Franciaországra vonatkozó bejegyzés után a következő, Horvátországra vonatkozó bejegyzéssel egészül ki:
            
               
                           „HR
                        
                        
                           Horvátország”